روسیانین خاریجی ایشلر باخانی سرگئی لاوروو، آذربایجانین خاریجی ایشلر باخانی جیحون بایراموو و ارمنیستانین خاریجی ایشلر باخانی آرارات میرزویان، قازاقیستانین باشکندی آستانادا اۆچلو توپلانتی گئرچکلشدیردی.
روسیا خاریجی ایشلر باخانلیغیندان وئریلن آچیقلامایا گؤره، گؤروشمه‌ده دانیشان لاوروو، آذربایجان و ارمنیستان آراسیندا نقلیات خطلرینین آچیلماسی، باریش آنلاشماسینین حاضرلانماسی و ایکی اؤلکه آراسینداکی سرحد خطینین معیینلشدیریلمه‌سی قونولارینین گوند‌میده اولدوغو بیلدیریلدی.
آذربایجان خاریجی ایشلر باخانلیغیندان وئریله‌ن آچیقلامایا گؤره، بایراموو، ۲ اکتبردا سوئدین ژنو شهرینده ارمنی قونومداشی ایله گؤروشمه‌سینده باریش آنلاشماسینین آنا اعنصورلارینی میرزویانا سوندوغونو، بو عنصورلارلا باغلی ارمنیستاندان جاواب  گؤزلدیکلرینی سؤیله‌دی.
بایراموو، آذربایجان جمهورباشقانی ایلهام علییئو و ارمنیستان باشباخانی نیکول پاشینیانین فرانسا جمهورباشقانی آراسین امانوئل مکرون و آوروپا بیرلیگی شوراسی باشقانی شارل میشل ایله ۶ اکتبردا چکیانین باشکندی پراگدا ائتدیگی دؤردلو گؤروشمه‌ده هر ایکی اؤلکه‌نین بیر بیرینین تورپاق بۆتولوگو و اگمنلیکلرینی قارشیلیقلی تانینماق و سایغی گؤسترمک قونوسوندا آنلاشما اولدوغونو بیلدیررک، بو وضعیتین باریش آنلاشماسیینین ایمضالانماسی ایستیقامتینده بیر ایرلیله‌ییش قبول ائدیلدیگینی وورغولادی.
۲.جی قاراباغ ساواشیندان سونرا روسیا، آذربایجان و ارمنیستان آراسیندا ایمضالانان اۆچلو بیلدیریلرین هله ارمنیستان طرفین‌ن حیاتا گئچیریلمه‌یه‌ن بؤلوملرینین اویقولانماسی لازیم اولدوغونو بیلدیرن بایراموو، ارمنیستانین آذربایجان تورپاقلارینا دؤشه‌دیگی مینلرین و مین خریطه‌لرینین آذربایجانا  اسکیکسیز وئریلمه‌مه‌سینین جدی سورون اولدوغونو ایفاده ائتدی.
ارمنیستان خاریجی ایشلر باخانلیغیندان وئریلن آچیقلامایا گؤره، میرزویان، ایکی اؤلکه‌ سرحدینده یئنی چاتیشمالارین باش وئرمه‌مه‌سی اوچون سرحدده اولوسلارآراسی ایزلمه و کنترل مکانیزمینین اویقولانماسی لازیم اولدوغونو بیلدیردی.
طرفلر اوچلو دانیشیقلارین گله‌جکده ده داوام ائتدیریلمه‌سی قونوسوندا آنلاشدی.
